b'\n_START_ARTICLE_\nNova vas, Maribor\n_START_SECTION_\nZgodovina\n_START_PARAGRAPH_\nZa\xc4\x8detki izgradnje Nove vasi segajo v 70-ta leta 20. stoletja, ko je bil sprejet zazidalni na\xc4\x8drt za projekt Maribor-jug in se je mesto za\xc4\x8delo intenzivno \xc5\xa1iriti proti Pohorju. _NEWLINE_Novo vas lahko glede na leto izgradnje delimo na dva dela. Prvo je bil pozidan vzhodni del, ki ga imenujemo Nova vas I, v drugi fazi pa so bile pozidane \xc5\xa1e soseske na zahodnem delu, ki jih imenujemo Nova vas II. Meja med obema deloma poteka po Radvanjski cesti.\n_START_SECTION_\nGeografija\n_START_PARAGRAPH_\n\xc5\xa0tevilo prebivalcev se \xc5\xbee ve\xc4\x8d let zmanj\xc5\xa1uje (izjema je leto 2009). Leta 2000 je bilo prijavljenih 12.600 prebivalcev, leta 2012 pa le 10.391._NEWLINE_Povr\xc5\xa1ina mestne \xc4\x8detrti Nova vas je 1.002.224 m\xc2\xb2. Obseg mestne \xc4\x8detrti Nova vas je 4233 m.\n_START_SECTION_\nZanimivosti\n_START_PARAGRAPH_\nNa obmo\xc4\x8dju Mestne \xc4\x8detrti Nova vas delujejo: Dru\xc5\xa1tvo tabornikov Ljubo \xc5\xa0ercer, \xc4\x8cetrtna organizacija Rde\xc4\x8dega kri\xc5\xbea Nova vas, krajevno zdru\xc5\xbeenje borcev za vrednote narodnoosvobodilnega boja Ivan Zagernik, krajevno zdru\xc5\xbeenje borcev za vrednote narodnoosvobodilnega boja Franc Rozman Stane, krajevno zdru\xc5\xbeenje borcev za vrednote narodnoosvobodilnega boja Du\xc5\xa1an Kveder, Srbsko kulturno dru\xc5\xa1tvo Maribor in KUD Nova vas._NEWLINE_Mestna \xc4\x8detrt Nova vas se pona\xc5\xa1a s poligonom BMX pri O\xc5\xa0 Tabor I, ter s poligonom za skejtanje pri O\xc5\xa0 Leona \xc5\xa0tuklja.\n_START_SECTION_\nPraznik\n_START_PARAGRAPH_\nMestna \xc4\x8detrt Nova vas je prvi\xc4\x8d praznovala svoj krajevni praznik 29. maja 1999. Tega dne so izpeljali tek po mejah mestne \xc4\x8detrti, na \xc5\xa1portnih igri\xc5\xa1\xc4\x8dih pri O\xc5\xa0 Tabor I pa so potekala tekmovanja v tenisu, uli\xc4\x8dni ko\xc5\xa1arki, odbojki in malem nogometu. V popoldanskem \xc4\x8dasu pa je bila proslava z bogatim kulturnim programom, podelitvijo priznanj, govorom \xc5\xbeupana Mestne ob\xc4\x8dine Maribor in predsednika sveta Mestne \xc4\x8detrti._NEWLINE_Poleg krajevnega praznika mestna \xc4\x8detrt ima \xc5\xa1e spominska dneva, 9. aprila na Du\xc5\xa1ana Kvedra in 25. oktobra na Ivana Zagernika.'